
Slikar i učitelj slikanja po teorijama boja Johanna Wolfganga von Goethea i Rudolfa Steinera. Realizirala je petnaestak samostalnih i tridesetak skupnih izložbi u zemlji i inozemstvu, te preko 500 likovnih i kreativnih radionica u Sinju, Splitu, Zagrebu, Rijeci, Metkoviću i Sarajevu za odrasle, djecu, te za djecu i odrasle s posebnim potrebama. Bila je predavač osnova antropozofije na studiju slikarstva u Splitu, gost predavač na neformalnom studiju waldorfske pedagogije u Zagrebu u organizaciji Instituta za waldorfsku pedagogiju, gost predavač na Festivalu bajki u Sarajevu i na Danima Rudolfa Steinera u Donjem Kraljevcu. Vodi radionice slikanja u Splitu na temu bajki braće Grimm i slikarsko-antropozofske radionice. Povremeno održava predavanja na razne antropozofske teme. Po zvanju je turistički radnik i vodič, te samostalni knjigovođa. Radila je kao turistički vodič po Dalmaciji, BiH i Crnoj Gori i kao organizator putovanja. Na lokalnom Radio Sinju od 1993.-1998.g. bila je novinar, voditelj, urednik i glavni urednik, a dopisnik HTV-a – Studio Split ’96. i ’97. Kao službenik za vezu u stranoj nevladinoj organizaciji Američki komitet za izbjeglice radila je na povratku izbjeglica u BiH i u programima obnove i multietničkog povrataka raseljenih osoba u BiH od 1998.-2002. Živi i radi u Sinju kao voditeljica Centra za civilno društvo i kvalitetu življenja Udruge Srma u kojem radi na razvoju i provedbi projekata u lokalnoj zajednici. Predsjednica je Udruge Srma, članica je i volonterka Antropozofskog društva Hrvatske Marija Sofija, Društva waldorf pedagogije - Split, Kluba žena liječenih na dojci Sinj i drugih Udruga.

